Euroopa Liidu Teataja L 009 , 15/01/2004 Lk 0040 - 0041



Euroopa Keskpanga otsus, 18. detsember 2003, millega muudetakse 6. detsembri 2001. aasta otsust EKP/2001/15 euro pangatähtede emissiooni kohta (EKP/2003/23) (2004/49/EÜ) EUROOPA KESKPANGA NÕUKOGU, võttes arvesse Euroopa Ühenduse asutamislepingut, eelkõige selle artikli 106 lõiget 1, ning Euroopa Keskpankade Süsteemi ja Euroopa Keskpanga põhikirja, eelkõige selle artiklit 16, võttes arvesse 6. detsembri 2001. aasta otsust EKP/2001/15 euro pangatähtede emissiooni kohta [1] ning arvestades järgmist: (1) Otsuse EKP/2001/15 artikli 1 punkt c määratleb mõiste kapitali märkimise alus, osutades 1. detsembri 1998. aasta otsusele EKP/1998/13 riikide keskpankade protsentuaalsete osade aluse kohta Euroopa Keskpanga kapitalis. [2] (2) Otsuse EKP/2001/15 artikli 1 punkt d määratleb mõiste pangatähtede jaotamise alus, osutades otsuse EKP/2001/15 lisale, kus sätestatakse 1. jaanuaril 2002. aastal kohaldatav alus. (3) Euroopa Keskpanga 18. detsembri 2003. aasta otsusega EKP/2003/17 riikide keskpankade protsentuaalsete osade kohta Euroopa Keskpanga kapitali märkimise aluses [3] tunnistati otsus EKP/1998/13 kehtetuks alates 1. jaanuarist 2004 ning riikide keskpankadele (RKPd) kehtestati uus osakaal EKP kapitali märkimise aluses. (4) Otsust EKP/2001/15 tuleb vastavalt muuta, et määrata kindlaks pangatähtede jaotamise alus, mida kohaldatakse alates 1. jaanuarist 2004. Käesolev muudatus peaks kehtestama ka mõiste kapitali märkimise alus üldise määratluse, et vältida otsuse EKP/2001/15 edaspidist muutmist iga kord, kui EKP kapitali märkimise alust korrigeeritakse, ON VASTU VÕTNUD KÄESOLEVA OTSUSE: Artikkel 1 Otsuse EKP/2001/15 muutmine Otsust EKP/2001/15 muudetakse järgmiselt: 1. Artikli 1 punkt c asendatakse järgmisega: "c) kapitali märkimise alus — RKPde (protsendina väljendatud) osalused EKP kapitali märkimises, mis kehtivad vastaval majandusaastal ja mis saadakse, rakendades riikide keskpankadele osakaalusid kapitali märkimise aluses põhikirja artikli 29.1 tähenduses;". 2. Artikli 1 punkt d asendatakse järgmisega: "d) pangatähtede jaotamise alus — protsent, mis tuleneb EKP osa arvesse võtmisest euro pangatähtede koguemissioonis ja kapitali märkimise aluse (ümardatuna lähima 0,0005 protsendipunkti kordseni) kohaldamisest RKPde osale selles kogusummas. Kui saadud protsendid ei summeeru 100 protsendiks, tuleb vahe hüvitada järgmiselt: i) kui kogusumma on alla 100 %, lisatakse 0,0005 protsendipunkti tõusvas järjekorras, alustades väikseima(te)st osa(de)st, kuni jõutakse täpselt 100 protsendini; või ii) kui kogusumma on üle 100 %, lahutatakse 0,0005 protsendipunkti langevas järjekorras, alustades suurima(te)st osa(de)st, kuni jõutakse täpselt 100 protsendini. Käesoleva otsuse lisa määratleb pangatähtede jaotamise aluse, mida kohaldatakse alates 1. jaanuarist 2004." 3. Otsuse EKP/2001/15/lisa asendatakse käesoleva otsuse lisaga. Artikkel 2 Lõppsätted 1. Käesolev otsus jõustub 1. jaanuaril 2004. 2. Käesolev otsus avaldatakse Euroopa Liidu Teatajas. Frankfurt Maini ääres, 18. detsember 2003 EKP nõukogu nimel Jean-Claude Trichet [1] EÜT L 337, 20.12.2001, lk 52. [2] EÜT L 125, 19.5.1999, lk 33. [3] ELT L 9, 15.1.2004, lk 27. -------------------------------------------------- LISA PANGATÄHTEDE JAOTAMISE ALUS 1. JAANUARIL 2004 (%) | Euroopa Keskpank | 8,0000 | Nationale Bank van België/Banque Nationale de Belgique | 3,2690 | Deutsche Bundesbank | 27,0365 | Bank of Greece | 2,4970 | Banco de España | 10,1430 | Banque de France | 19,0815 | Central Bank and Financial Services Authority of Ireland | 1,1845 | Banca d'Italia | 16,8345 | Banque centrale du Luxembourg | 0,1975 | De Nederlandsche Bank | 5,1205 | Österreichische Nationalbank | 2,6590 | Banco de Portugal | 2,3255 | Suomen Pankki | 1,6515 | Kokku | 100,0000 | --------------------------------------------------